मोस्ट वांटेड की लिस्ट तैयार, गैंगवार की आशंका, पकड़ने को बुलेटप्रूफ जैकेट-हेलमेट वाली टीमें बनाई
हरियाणा पुलिस को 12 मोस्ट वांटेड अपराधियों की तलाश है। पुलिस की 12 टीमों ने इसको लेकर एक साथ नूंह जिले में संभावित ठिकानों पर रेड की। रेड के दौरान पुलिस को अहम दस्तावेज मिले। हालांकि एक भी मोस्ट वांटेड पुलिस के हत्थे नहीं चढ़ पाया।
हरियाणा के नूंह के 12 बदमाश पुलिस की टेंशन बन गए हैं। हरियाणा पुलिस ने इन 12 मोस्ट वांटेड बदमाशों की लिस्ट तैयार की है। जिसके बाद पुलिस की 12 टीमों ने इसको लेकर एक साथ नूंह जिले में संभावित ठिकानों पर रेड की। रेड के दौरान पुलिस को अहम दस्तावेज मिले।
हालांकि एक भी मोस्ट वांटेड पुलिस के हत्थे नहीं चढ़ पाया। बताया जा रहा है कि हरियाणा पुलिस को सूबे में बड़े गैंगवार होने की आशंका है। इसको देखते हुए पुलिस टीमों को आधुनिक हथियारों के साथ बुलेट प्रूफ जैकेट मुहैया कराई गई थी।
पुलिस अधिकारियों ने दावा किया है कि रेड के दौरान मिले महत्वपूर्ण दस्तावेज एवं जानकारियों के आधार पर शीघ्र अपराधियों को दबोचेगी। बताया जा रहा है कि ये सभी मोस्ट वांटेड काफी दिनों से अपने घरों से फरार हैं।
19 मई को टीमों का हुआ गठन
पुलिस अधिकारियों ने बताया कि SP वरुण सिंगला ने 19 मई को जिले में पुलिस की 12 टीमों का गठन किया। नूंह जिला के विभिन्न थानांर्तगत गांवों में दबिश देकर इन मोस्ट वांटेड को दबोचने के लिए पुलिस की इन सभी टीमों ने दबिश दी । इनमें से पुन्हाना थानांर्तगत क्षेत्र के 3, रोजकामेव थानांर्तगत 1, बिछोर थानांर्तगत 2, नगीना थानांर्तगत 1, तावड़ू थानांर्तगत 2 तथा फिरोजपुर झिरका थानांर्तगत क्षेत्रों में से 3 मोस्ट वांटेडों को दबोचना था।
बुलेट प्रूफ जैकेट- हैलमेट से लैस पुलिसकर्मी
गठित की गई टीमों में शामिल पुलिसकर्मी आधुनिक हथियारों, बुलेट प्रूफ जैकेट तथा हैलमेट से लैस थे । पुलिस कर्मी किसी भी हालात से निपटने के लिए तैयार थे। पुलिस को यह आशंका थी कि बदमाशों के पास आधुनिक हथियार हैं। रेड के दौरान किसी भी तरह की अनहोनी न हो इसके लिए यह तैयारियां की गई हैं।
मोस्ट वांटेड अपराधियों की लिस्ट यहां देखें...
